راجہ ریاض احمد خان

بینادی طور پر زراعت سے وابستہ راجہ ریاض احمد  پاکستانی سیاست دان  جو اگست 2018 سے پاکستان کی قومی اسمبلی کے رکن ہیں۔ اس سے قبل وہ پنجاب کے وزیر آبپاشی اور بجلی تھے اور 1993 سے 2013 کے درمیان پنجاب کی صوبائی اسمبلی کے رکن بھی رہے۔

زندگی اور تعلیم 
راجہ ریاض 26 جولائی 1959 کو فیصل آباد ، پنجاب ، پاکستان میں پیدا ہوئے۔ 

گورنمنٹ کالج یونیورسٹی سے انہوں نے گریجویشن کیا اور بیچلر آف آرٹس کی تعلیم مکمل کی۔

سیاسی دور

1993 
وہ 1993 کے عام انتخابات میں حلقہ پی پی-55 (فیصل آباد-XIII) سے پاکستان پیپلز پارٹی (پی پی پی) کے امیدوار  کی حیثیت سے  پنجاب کی صوبائی اسمبلی کے لیے منتخب ہوئے۔ انہوں نے 30,655 ووٹ حاصل کیے اور پاکستان مسلم لیگ (ن) (پی ایم ایل این) کے امیدوار قمر الزمان اعوان کو شکست دی۔ 
وہ سن اُنیّسو چھیانوے میں، صدر فاروق لغاری کے ہاتھوں قومی اسمبلی کی تحلیل اور پاکستان پیپلز پارٹی حکومت کی برطرفی تک رکن رہے۔

1997
بعد ازاں انہوں نے 1997 کے پاکستانی عام انتخابات میں حلقہ پی پی-55 (فیصل آباد-XIII) سے پی پی پی کے امیدوار کے طور پر پنجاب کی صوبائی اسمبلی کی نشست کے لیے پھر دوبارہ انتخاب لڑا، لیکن وہ ناکام رہے۔ انہوں نے 18,950 ووٹ حاصل کیے اور رانا افضل خان سے سیٹ ہار گئے۔

2002
وہ 2002 کے  عام انتخابات میں حلقہ پی پی-65 (فیصل آباد-XV) سے پی پی پی کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔ انہوں نے 27,788 ووٹ حاصل کیے اور مسلم لیگ ن کے امیدوار محمد ثاقب ملک کو شکست دی۔

2008
وہ 2008 کے پاکستانی عام انتخابات میں حلقہ پی پی-65 (فیصل آباد-XV) سے پی پی پی کے امیدوار کے طور پر پنجاب کی صوبائی اسمبلی کے لیے ایک بار پھر منتخب ہوئے۔ انہوں نے 29,858 ووٹ حاصل کیے اور مسلم لیگ ن کے امیدوار حاجی محمد شکیل انصاری کو شکست دی۔  ان کے کامیاب انتخاب کے بعد، انہیں وزیراعلیٰ شہباز شریف کی صوبائی پنجاب کابینہ میں شامل کیا گیا اور انہیں پنجاب کا صوبائی وزیر برائے آبپاشی اور بجلی بنایا گیا  جہاں وہ 2010 تک خدمات انجام دیتے رہے پیپلز پارٹی نے انہیں پنجاب اسمبلی میں اپنا پارلیمانی قائد مقرر کیا۔

2013
انہوں نے 2013 کے پاکستانی عام انتخابات میں حلقہ پی پی-65 (فیصل آباد-XV) سے پی پی پی کے امیدوار کے طور پر پنجاب کی صوبائی اسمبلی کی نشست کے لیے انتخاب میں حصہ لیا ، لیکن ناکام رہے۔ انہوں نے 17,571 ووٹ حاصل کیے اور وہ نشست محمد الیاس انصاری سے ہار گئے۔

2018
مئی 2016 میں  راجہ ریاض نے پاکستان تحریک انصاف (پی ٹی آئی) میں شمولیت اختیار کی 

وہ 2018 کے پاکستانی عام انتخابات میں حلقہ NA-110 (فیصل آباد-X) سے پی ٹی آئی کے امیدوار کے طور پر انتخابات جیت کر پاکستان کی قومی اسمبلی کے لیے منتخب ہوئے تھے۔ 

وزیراعظم عمران خان نے 27 ستمبر 2018 کو راجہ ریاض کو وفاقی پارلیمانی سیکرٹری برائے پیٹرولیم مقرر کیا۔  دسمبر 2018 میں انہوں نے اس عہدے سے استعفیٰ دے دیا تھا۔

تنازعات
سن دو ہزار گیارہ میں، جب پی پی پی نے پنجاب اسمبلی میں اپوزیشن بنچوں پر بیٹھنے کا فیصلہ کیا تو راجہ ریاض کو پنجاب اسمبلی میں اپوزیشن لیڈر بنا دیا گیا۔

اگرچہ وہ شریف برادران کے سخت نقاد رہے تاہم سپریم کورٹ کے اصغر خان کیس فیصلے کے بعد ان کی تنقید میں مزید اضافہ ہوتا چلا گیا۔

انہوں نے مبینہ طور پر الزام لگایا کہ اُس وقت کے وزیرِ اعلیٰ پنجاب شہباز شریف دُہری شہریت رکھتے ہیں۔

جب عدالت نے انہیں شہباز شریف سمیت طلب کیا تو وہ اپنی بات سے پِھر گئے اور کہا کہ ان کے بیان کو توڑ مروڑ کر پیش کیا گیا۔

اثاثے 
سن دو ہزار دس میں، بطور رکنِ پنجاب اسمبلی، جمع کرائے گوشوارے کے مطابق راجہ ریاض کے اثاثوں کی کُل مالیت چوالیس اعشاریہ اکتیس ملین تھی، جس میں تین دکانیں، ایک چار کنال کا پلاٹ اور زرعی زمین کا رقبہ شامل تھا۔

وہ ایک فیکٹری کے بھی مالک ہیں جس کی مالیت چھیالس ملین روپے ہے۔

حوالہ جات 

گورنمنٹ کالج یونیورسٹی فیصل آباد کے فضلا
پنجاب کے صوبائی وزرا
پاکستان تحریک انصاف کے اراکین قومی اسمبلی
پاکستان پیپلزپارٹی کے ارکان صوبائی اسمبلی (پنجاب)
پاکستانی ارکان قومی اسمبلی 2018ء تا 2023ء
پنجاب ارکان صوبائی اسمبلی 2008ء تا 2013ء
پنجاب ارکان صوبائی اسمبلی 2002ء تا 2007ء
پنجاب ارکان صوبائی اسمبلی 1993ء تا 1996ء
پنجابی شخصیات
1959ء کی پیدائشیں
بقید حیات شخصیات

قومی اسمبلی پاکستان کے رکن کے نامکمل مضامین
پنجاب صوبائی اسمبلی کے ارکان نامکمل